钦定古今图书集成/明伦汇编/闺媛典/第369卷 > 檀氏女
## 钦定古今图书集成/明伦汇编/闺媛典/第369卷 > 檀氏女

按《建德县志》：檀氏，给事倬之女，屡嫁而夫辄死，自以
命寡，遂矢祝发。父母阻之不得，乃备一骑并奁资一
囊，曰：“从骑所之，即汝归地。”中途遇一僧抄化，欲拜为
师，僧曰：“我为造塔方他往某处有道场，可往居之。某
日会我于西峰山。”女如言往，得九龙池胜地。至期至
西峰山，果见造塔谒所塑像，乃知前为圣僧显化也。
尽以奁资助工。自是益勤修炼。竟仙去。